**5. 11. 2020. – 1. RAZRED - INFORMATIKA**

**UČITELJICA IVANA VOTUC**

**1. SAT – INTERNET**

Prouči fotografiju u radnom udžbeniku na 22. stranici. Na prvoj fotografiji vidimo Heštega i njegove prijatelje kako se druže. Dječaci igraju nogomet, djevojčice pričaju, Hešteg sluša glazbu, a dječak na klupi čita tekst na tabletu. Također, vidimo i „crte“ koje povezuju Heštega, dječaka na tabletu, kuće i telefonski toranj. Te „crte“ zapravo ne vidimo u stvarnom životu, a na fotografiji predstavljaju **internet** koji međusobno povezuje kuće, dječakov tablet i Heštegov mobitel.

Internet je **mreža** koja međusobno povezuje ljude. Kako bi ljudi mogli pristupiti internetu, potrebni su im **elektronički uređaji** koji im omogućavaju spajanje na tu mrežu. Uređaji koji nam omogućuju pristup internetu su **stolno računalo, prijenosno računalo, tablet i mobitel (pametni telefon)**.

Budući da internet međusobno povezuje sve te uređaje na svijetu u mrežu, zaključujemo da je internet **najveća svjetska digitalna mreža**.

Prouči ostale fotografije u radnom udžbeniku na 22. stranici. Na prvoj fotografiji djevojčica razgovara na mobitelu, na drugoj dječak igra igricu na računalu, na trećoj dječak uči na računalu, a na četvrtoj majka gleda recepte na tabletu. Svi su oni spojeni na internet i na taj način mogu međusobno **razmjenjivati različite korisne informacije**.

Riješi zadatke u radnoj bilježnici na 26. stranici.

PREPIŠI U BILJEŽNICU:

* INTERNET JE NAJVEĆA SVJETSKA DIGITALNA MREŽA.
* NA INTERNET SE POVEZUJEMO RAČUNALOM, TABLETOM I PAMETNIM TELEFONOM.
* NA INTERNETU MOŽEMO KOMUNICIRATI, IGRATI IGRICE, GLEDATI FILMOVE, SLUŠATI GLAZBU...

**2. SAT – PONVLJANJE**

**PONOVIMO!**

**INFORMATIČKA UČIONICA**

**OSOBNO RAČUNALO**

**Dijelovi osobnog računala su središnja jedinica, monitor, tipkovnica, miš, zvučnici, (pisač).**

**Na središnju jedinicu spajamo sve dijelove računala. Na njoj palimo računalo.**

**Na monitoru vidimo sve što radimo na računalu.**

**Miš služi za kretanje na računalu, a tipkovnica za unos teksta.**

**Zvučnici proizvode zvuk, a pisač ispisuje dokumente s računala.**

**Osobno računalo pokreće električna energija.**

**DIGITALNI SVIJET**

**Svi uređaji koji mogu obavljati više od samo jedne radnje obično pripadaju skupini digitalnih uređaja. Digitalni uređaji za svoj rad koriste se električnom energijom.**

**Digitalni uređaji su stolno računalo, prijenosno računalo, tablet i pametni telefon.**

**Stolno računalo nalazi se na stolu i ne možemo ga stalno nositi sa sobom, dok prijenosno računalo možemo uzeti i nositi sa sobom.**

**KLIK - KLIK**

**Računalo uključujemo na središnjoj jedinici.**

**Računalo isključujemo u tri koraka:**

1. **Gumb „Start“**
2. **Gumb „Uključi/Isključi“**
3. **Gumb „Isključi računalo“**

**MOJE RADNO MJESTO**

**Za računalom je potrebno pravilno sjediti, kako bi tijelu omogućili lakši rad i kako bi čuvali svoje zdravlje.**

**Glavu i vrat je potrebno čvrsto držati, ramena i ruke opustiti, oči trebaju biti u visini zaslona, leđa naslonjena na naslon stolca i noge trebaju biti na podu.**

**MIŠ**

**TIPKOVNICA**

**INTERNET**

**Internet je najveća svjetska digitalna mreža. Na internet se povezujemo računalom, tabletom i pametnim telefonom. Na internetu možemo komunicirati, igrati igrice, gledati filmove, slušati glazbu...**

**PRIMJERI MOGUĆIH ZADATAKA U PISMENOJ PROVJERI ZNANJA:**

1. Spoji nazive osobnog računala s odgovarajućim označenim dijelom na slici.

Središnja jedinica, monitor, tipkovnica, miš, zvučnici



2. Zaokruži točan odgovor.

Računalo palimo na:

1. Tipkovnici
2. Monitoru
3. Središnjoj jedinici


Za unos teksta u računalo koristimo:

1. Miš
2. Monitor
3. Tipkovnicu

3. Zaokruži prijenosno računalo.

4. Ispod fotografija brojkom označi pravilan redoslijed isključivanja računala.



5. Ako je tvrdnja točna zaokruži T, a ako je netočna zaokruži N.

Kada sjedimo za računalom:

Oči su nam u visini monitora. T N

Ruke i ramena nam nisu opušteni. T N

Leđa su nam naslonjena na naslon stolice. T N

Noge nam nisu na podu. T N

6. Dovrši rečenicu.

Najveća svjetska digitalna mreža naziva se \_\_\_\_\_\_\_\_\_\_\_\_\_\_.

PONOVITE ZADATKE IZ RADNOG UDŽBENIKA I RADNE BILJEŽNICE!